Ziua de Întâmpinarea Domnului, a devenit şi mai specială pentru parohia noastră deoarece unul din membrii corului, Denisa Cojocaru, a împlinit frumoasa vârstă de 13 ani, iar dorinţa ei cea mai mare a fost ca această zi să şi-o petreacă la biserică împreună cu credincioşii noştri.

Denisa, care învaţă la Şcoala din Leţcani este de acum un talent recunoscut de toţi localnicii, fiind implicată în diverse activităţi extraşcolare. S-a făcut remarcată într-un grup de actori ai Palatului Copiilor din Iaşi, dar şi ca dansatoare, obţinând numeroase premii la concursurile de specialitate.

În cadrul grupului de copii al parohiei noastre este foarte apreciată, dovedindu-se a fi o tânără bine educată, sensibilă şi responsabilă, aducându-şi aportul la înfrumuseţarea slujbelor religioase, precum şi la celelalte activităţi pe care noi le desfăşurăm în cadrul programelor de creaţie artistică.

Felicităm părinţii (şi bunicii), care au crescut-o şi i-au dat această aleasă educaţie, iar ei îi urăm tradiţionalul „La Mulţi Ani!”.

În seara de 02.02.2013, după slujba Vecerniei, Denisa a împărţit dulciuri celor prezenţi, iar a doua zi, la Sf. Liturghie numele ei a fost pomenit la cererile speciale pentru ca Bunul Dumnezeu să o ocrotească în viaţă şi Duhul Sfânt să-i înmulţească darurile.

Tot în această zi a fost prima reunire a corului parohiei, la casa parohială, în cadrul programului de creaţie cu copiii parohiei.